Conform datelor oferite de Kantar Media, la nivelul publicului comercial cu vârste cuprinse între 21 şi 54 ani, cea de-a douăsprezecea gală Te cunosc de undeva! a condus clasamentul audienţelor cu 5.3 puncte de rating şi 18.6% cotă de piaţă, urmată de Pro TV cu 5.1 puncte de rating şi 17.9% cota de piaţă. Şi la nivelul întregului public urban, Te cunosc de undeva! a fost lider de audienţă, cu 6.3 puncte de rating şi 18.4% cota de piată, în vreme ce Pro TV înregistra atunci 4.6 puncte de rating şi 13.5% cota de piaţă.
Cea de-a douăsprezecea gală a transforming show-ului de la Antena 1 a purtat cele opt echipe de artişti prin toate emoţiile, aducându-i cu un pas mai aproape de marea finală a sezonului. Rând pe rând, Rema, Ozana Barabancea și Horia Brenciu, Katy Perry, Aladdin, Dalida, Dan Spătaru, Tom Jones și Boy George s-au auzit aseară la Te cunosc de undeva!, ȋn interpretarea celor 16 concurenţi cu energie la puterea 2.20. Ilona şi Ristei, Emi şi Cuza, Connect-R şi SHIFT, Jo şi Liviu, Eliza şi Zarug, Barbara şi Bella, Alexia Ţalavutis şi Dima şi Paula şi Romică au trăit intens aseară emoţiile răsturnării clasamentului şi şi-au acordat cu mult fairplay cele 5 puncte pe care fiecare echipă le deţine, pentru ca la final, Jo și Liviu să fie desemnaţi câștigătorii ediţiei.
Cum se vor descurca cele 8 cupluri de concurenți cu noile roluri atribuite lor de năstrușnica ruletă a personajelor, telespectatorii Antenei 1 vor vedea sâmbăta viitoare, de la ora 20:00, în cea de-a treisprezecea ediţie a celui de-al 20-lea sezon al show-ului Te cunosc de undeva!.
Sursa: Kantar Media
Copyright: ARMADATA S.R.L.
Date prelucrate de către departamentul Research Antena Group
Analiza este făcută pe target-urile 21-54 Urban şi Urban
Perioada 4 mai 2024